Nafarroako Parlamentuko Mahaiak, 2021eko irailaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Domingo González Martínez jaunak aurkeztutako galdera, aurtengo maiatzaren 17ko lan-istripuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osasun Batzordean izapidetzea.

Iruñean, 2021eko irailaren 27an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Txomin González Martínez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak Osasun Batzordean ahoz erantzun dezan:

2021eko maiatzaren 17an, astelehenarekin, “trafiko” istripu batean hil zen langile bat; zehazki, banatzaile bat. Daniel Zugasti zuen izena, eta 23 urte zeuzkan. Osasunbidearentzat lan egiten duen garraio-enpresa batean eginen zuen lan. Pertsona hori lan-istripu batean hil zen, Nafarroako Odol Bankutik Tuterako Ospitalera odola eta erreaktiboak garraiatzen ari zenean.

Hori dela-eta, honako hau jakin nahi dut:

Istripu hilgarri hori ikertu al da? halakorik berriz ez gertatzeko neurririk hartu al da?

Iruñean, 2021eko irailaren 23an

Foru parlamentaria: Txomin González Martínez